OpenLLM-France/wikimedia huggingface dataset:
# Iaso (filla d'Asclepi)

Iaso (en grec antic Ιασώ, "la curació") era en la mitologia grega, filla d'Asclepi, el déu de la salut, i germana d'Higiea (la salut) i de Panacea (que ho cura tot), i tenia per germans Macàon i Podaliri.
En realitat se sap molt poca cosa sobre Iaso. És probable que fos considerada només una semideessa, a diferència de la seva germana Panacea, que era deessa. Iaso tenia seguidors, els Iàsides ("fills de Iaso").
Pausànias explica que tenia un santuari a Oropos, que compartia amb les seves germanes Higiea i Panacea.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 281. ISBN 9788496061972.
# In My Eyes

In My Eyes va ser un grup de música hardcore straight edge de Boston, que va encapçalar la recuperació de la youth crew a la segona meitat de la dècada de 1990 juntament amb Follow Through, Ten Yard Fight, Bane, The Trust, Fastbreak i Floorpunch. Els seus membres formaven part de l'escena musical de Boston de finals de 1990 i principis de 2000, i també van tocar a The Explosion, Fastbreak i Panic.
In My Eyes va fer el seu últim concert el 21 d'octubre de 2000 a Haverhill (Massachusetts), en la segona edició del Dia de l'Straight Edge. El grup va manllevar el nom de la cançó homònima de Minor Threat.

## Membres

* Sweet Pete - Veu
* Damian Genuardi - Baix
* Luke Garro - Bateria
* Neal St. Clair - Guitarra
* Anthony Pappalardo - Guitarra
* Jeff Neuman - Guitarra (Sols a Nothing to Hide)

## Discografia

* Demo (Big Wheel Recreation, 1997)
* The Difference Between (Revelation Records, 1998)
* Nothing to Hide (Revelation Records, 2000)

## Referències

* ↑ «In My Eyes | Biography & History» (en anglès). [Consulta: 23 abril 2019].
* ↑ «Revelation Records : In My Eyes». Arxivat de l'original el 2019-04-23. [Consulta: 23 abril 2019].
* ↑ «In My Eyes» (en anglès). Discogs. [Consulta: 23 abril 2019].
* ↑ «Difference Between - In My Eyes | Songs, Reviews, Credits» (en anglès). [Consulta: 23 abril 2019].
* ↑ «Nothing to Hide - In My Eyes | Songs, Reviews, Credits» (en anglès). [Consulta: 23 abril 2019].
# In Living Color

In Living Color és una sèrie de televisió de comèdia americana que es va emetre originalment a Fox del 15 d'abril de 1990 al 19 de maig de 1994, creada, escrita i protagonitzada per Keenen Ivory Wayans. El programa va ser produït per Ivory Way Productions en associació amb 20th Television i es va gravar a l'etapa 7 al Fox Television Center de Sunset Boulevard a Hollywood, Califòrnia.

## Referències

* ↑ Reinstein, Mara; Reinstein, Mara. «“We Were Warped Out of Our Minds”: ‘In Living Color’ Stars Recall Fox Censors, Spike Lee’s Disdain in Dishy Oral History» (en anglès americà), 21-06-2019. [Consulta: 1r desembre 2021].
* ↑ Andreeva, Nellie; Andreeva, Nellie. «Fox To Reboot 'In Living Color' With Keenen Ivory Wayans; 2 Specials Set For Midseason» (en anglès americà), 28-10-2011. [Consulta: 1r desembre 2021].
# Ieixivà i Escola Secundària Fasman

La Ieixivà i Escola Secundària Fasman (en anglès: Fasman Yeshiva High School) forma part del Col·legi Teològic Hebreu, i està ubicada a Skokie, Illinois. Durant l'any escolar 2016-2017, l'escola tenia 133 estudiants inscrits des del novè grau, fins al dotzè grau. La Ieixivà Fasman ofereix una educació dual, en la qual s'imparteixen estudis seculars i judaics.

## Instal·lacions

El centre està situat en un terreny d'uns 13 acres (uns 53.000 metres quadrats), en un campus compartit amb el Col·legi Teològic Hebreu, i amb l'Escola Jueva Diürna Hillel Torah. L'edifici de l'administració inclou: el menjador, l'auditori, la biblioteca, els dormitoris i les aules. El laboratori de ciència, la llibreria, i la sala de jocs, són també al mateix edifici. L'edifici de la sala d'estudi de la Ieixivà, el Beit Midraix, inclou classes addicionals i un gimnàs. Les instal·lacions esportives inclouen: una pista de bàsquet, un camp de beisbol, i un camp de futbol europeu.

## Departament d'Estudis Acadèmics

El programa general educatiu de l'institut Fasman, inclou cursos avançats en biologia, càlcul, computació, informàtica, física, història, govern i política dels Estats Units, macro i microeconomia, i anglès. Els estudiants del centre han d'aprendre durant un període mínim de tres anys, l'idioma hebreu modern. Al centre s'imparteix l'assignatura d'àlgebra.

## Departament d'Estudis Judaics

El pla d'estudis del centre inclou una lliçó preparatòria, que està dissenyada per ajudar els estudiants que no han rebut prèviament una educació talmúdica, a desenvolupar les seves habilitats bàsiques, a més d'impartir tres nivells d'estudis judaics (els nous alumnes i els estudiants de primer any, només estudien els dos primers nivells). Cada professor d'estudis judaics ensenya als seus alumnes: el Talmud, la Halacà, i el Tanakh. A més, molts estudiants s'inscriuen en una varietat d'assignatures optatives, que s'imparteixen després de les classes habituals.

## Esports

L'equip de bàsquet de l'escola, competeix en el torneig estatal patrocinat per l'Associació d'Escoles Secundàries de l'Estat d'Illinois. Existeixen diverses lligues per a esports com el bàsquet, el beisbol, el futbol americà (american football), el futbol europeu (soccer), el tennis, i els escacs.

## Activitats filantròpiques

Els alumnes de la Ieixivà Fasman, participen en diverses activitats caritatives i filantròpiques. La ieixivà organitza una col·lecta, per lliurar peces de roba a diverses organitzacions situades a l'Estat d'Israel, que després la distribueixen a famílies necessitades. Molts estudiants del centre han ajudat a seleccionar i a empaquetar tones de roba, per ser després enviada en vaixell a Israel. Els estudiants del centre col·laboren amb l'organització benèfica Chicago Chesed Fund, i cooperen amb diverses organitzacions per a nens amb discapacitats com Yachad i Chai Lifeline.

## Referències

* ↑ «www.htc.edu/» (en anglès). Arxivat de l'original el 2018-10-15. [Consulta: 22 novembre 2018].

## Enllaços externs

* Fasman Yeshiva High School Arxivat 2018-11-03 a Wayback Machine. (anglès)
# Iejevitxni

Iejevitxni (en rus: Ежевичный) és un poble (un possiólok) de l'óblast de Sverdlovsk, a Rússia, segons el cens del 2010 tenia 95 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский» (en rus). Информация о Свердловской области. Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Illa de Wiese

Wiese (en rus: Остров Визе; Ostrov Vize) és una illa situada a l'extrem nord del mar de Kara, aproximadament a mig camí entre la Terra de Francesc Josep i la Terra del Nord. Pertany al krai de Krasnoiarsk, a Rússia. Porta el nom de l'oceanògraf soviètic d'ascendència alemanya Vladímir Wiese.

## Geografia

És una illa desolada i subjecta a les dures tempestes àrtiques, però sense glaceres permanents. Durant l'hivern el mar que l'envolta que cobert de gel, però a l'estiu grans zones de l'illa en queden lliures. La seva superfície és de 288km². En comparació amb altres illes àrtiques és relativament gran i plana. El seu punt més alt es troba a tan sols 22 msnm. La terra més propera és l'illa Uixakova, 140 km al nord.
El litoral de l'illa també està retrocedint a un ritme molt ràpid, a causa de l'erosió. Entre el 2009 i el 2016 la seva línia de costa ha retrocedit fins a 74 metres, la qual cosa la converteix en una de les illes en retrocés més ràpid del món.

## Història

El 1924 l'oceanògraf Vladímir Wiese estudiava la deriva del vaixell rus Svyataya Anna de Georgy Brusilov quan va quedar atrapat a la banquisa del mar de Kara. Wiese va detectar una estranya desviació de la trajectòria de la deriva del vaixell causada per certes variacions dels patrons dels corrents marins i de gel. Considerava que la desviació era causada per la presència d'una illa no descoberta les coordenades de la qual va poder calcular amb precisió gràcies a la disponibilitat de les successives posicions de la Santa Anna durant la seva deriva. Les dades de la deriva havien estat proporcionades pel navegant Valerian Albanov, un dels dos únics supervivents del vaixell.
L'illa va ser descoberta el 13 d'agost de 1930 per una expedició soviètica dirigida per Otto Schmidt a bord del Trencagel Sedov sota el comandament del capità Vladímir Voronin. L'illa va rebre el nom del professor Wiese de l'Institut àrtic soviètic que en aquell moment es trobava a bord del Sedov i que va poder trepitjar l'illa de la qual havia predit l'existència.
La primera hivernada a l'illa va tenir lloc el 1945-46. L'1 de novembre de 1945 s'hi va establir una estació polar hidrometeorològica, una de les més septentrionals del món.

## Clima

L'illa de Wiese té un clima àrtic extrem, amb temperatures que es mantenen regularment per sota dels -20°C des de novembre fins a l'abril i que sols superen els 0 °C un parell de mesos a l'any. Mai s'hi ha registrat una temperatura igual o superior a 10 °C.

## Referències

* ↑ «The Russian Arctic is Having a Very Bad Summer».
* ↑ Wladilen Troizki, The Exploits of second officer Valerian Albanov, Krasnoyarsk Publishing House, 1989
* ↑ «Pogoda.ru.net (Weather and Climate-The Climate of Vize Island)» (en rus). Weather and Climate. [Consulta: 27 febrer 2016].
* ↑ «Vize Island Climate Normals 1961–1990». National Oceanic and Atmospheric Administration. [Consulta: 27 febrer 2016].
# Inhibidor de corrosió

Un inhibidor de corrosió o anticorrosiu, és un compost químic que, quan s'afegeix a un líquid o un gas, disminueix el procés de corrosió d'un material, normalment un metall o un aliatge. La corrosió és un procés electroquímic complex i difícil de controlar, amb el pas del temps es descomponen els materials i els danys esdevenen irreparables. L'efectivitat d'un anticorrosiu depèn de la composició del fuid, la quantitat d'aigua i la seva viscositat. Normalment, l'anticorrosiu funciona per passivació, formant una pel·lícula que impedeix l'accés de la substància corrosiva al material que es vol protegir. Tractaments de protecció permanent com el cromat generalment no es consideren anticorrosius, ja que els anticorrosius són, de fet, additius als fluids que envolten el metall o l'objecte a protegir.
El procés més efectiu per evitar la corrosió dels materials es basa en les tècniques enfocades a la protecció de les superfícies exposades a l'oxidació, tot netejant-les abans d'aplicar-hi diferents capes de pintura amb elements anticorrosius. La idoneïtat d'un antioxidant depèn de molts factors, incloent la seva temperatura ideal de reacció.

## Els inhibidors de corrosió i la seva funció

La naturalesa de l'anticorrosiu depèn, per una banda, del material a protegir i, per l'altra, de l'agent corrosiu a neutralitzar. Els agents corrosius acostumen a ser l'oxigen, el diòxid de carboni i el sulfur d'hidrogen. L'oxigen generalment s'elimina amb inhibidors reductius com l'amina i la hidrazina:
    O₂ + N₂H₄ → 2 H₂O + N₂
En aquest exemple, la hidrazina converteix l'oxigen, un agent corrosiu habitual, en aigua, que generalment és benigna. Altres inhibidors de corrosió per oxigen són l'hexamina o la dimetiletanolamina i els seus derivats. Antioxidants com el sulfur o l'àcid absòrbic també s'utilitzen.

## Referències

* ↑ Hubert Gräfen, Elmar-Manfred Horn, Hartmut Schlecker, Helmut Schindler "Corrosion" Ullmann's Encyclopedia of Industrial Chemistry, Wiley-VCH: Weinheim, 2002. doi:10.1002/14356007.b01_08

## Vegeu també

* Pintura anticorrosiva
* Pintura electroestàtica
* Escuma antifoc
* Gel ignífug
# Imljani

Imljani és un lloc poblat al municipi de Skender Vakuf, Bòsnia i Hercegovina. El cens del 2013 tenia 920 habitants.
Imljani2013: Total = 788 habitants :
| Any del cens | 1991 | 1981 | 1971 |
| Serbis | 1,544 (98.65%) | 2,044 (98.83%) | 2,052 (99.37%) |
| Bosnians | 3 (0.19%) | 1 (0.04%) | 0 |
| Croats | 1 (0.06%) | 6 (0.29%) | 5 (0.24%) |
| Iugoslaus | 5 (0.31%) | 2 (0.09%) | 0 |
| Resta | 12 (0.76%) | 15 (0.72%) | 8 (0.38%) |
| Total | 1,565 | 2,068 | 2,065 |

## Referències

* ↑ Libro: "Nacionalni sastav stanovništva – Rezultati za Republiku po opštinama i naseljenim mjestima 1991.", Statistički bilten br. 234, Izdanje Državnog zavoda za statistiku Republike Bosne i Hercegovine, Sarajevo.
* ↑ "Popis po mjesnim zajednicama"
* ↑ «Nezavisna Agencija za Statistiku Bosne i Hercegovine, naselje Šiprage». nasbih.com. [Consulta: 16. 9. 2015].
# Irene

«Irene» té aquests significats:
* Astronomia: (14) Irene, asteroide del cinturó principal
* Biografies:
** Irene d'Atenes, emperadriu romana d'Orient (752 - 803)
** Irene Ducena, emperadriu romana d'Orient, esposa d'Aleix I Comnè (1066 - 1133)
** Irene d'Hongria, emperadriu romana d'Orient, filla de Ladislau I d'Hongria (1088-1134)
** Eudòxia Lascarina (1241 - 1308), coneguda com a Irene a la Corona d'Aragó.
** Irene de Hessen-Darmstadt, princesa de Prússia (1866 - 1953)
** Irene dels Països Baixos, duquessa de Parma (1939)
* Mitologia: Irene (Hores), una de les Hores
* Toponímia: Irene (Dakota del Sud), localitat de l'estat de Dakota del Sud
* Miscel·lània:
** Irene (pel·lícula), pel·lícula del 1940 nominada als Oscar.
** Irene (grup de música), grup suec de música indie
** Irene, òpera escrita pel compositor alemany Franz Huber
Viccionari
# Isamu Yamamoto

Isamu Yamamoto és un skater japonès, campió de monopatí en la modalitat de freestyle. Als catorze anys, Yamamoto va guanyar els World Freestyle Round-Up Skateboarding Championships a la Columbia Britànica, Canadà. Va ser la primera persona en guanyar utilitzant dos monopatins alhora. És el protagonista de la pel·lícula ISAMU del cineasta Brett Novak.
Yamamoto no competí als Jocs Olímpics d'Estiu de 2020 a Tòquio, els primers jocs olímpics que inclogueren l'skateboarding, perquè el freestyle no és un dels dos estils seleccionats (carrer i park) per a formar part dels jocs pel Comitè Olímpic Internacional.
Va posar-se a patinar després que el seu pare Shoji (un antic skater) li mostrés vídeos dels trucs de Rodney Mullen: «Ell és el motiu. Mullen em va inspirar i va fer que comencés». Yamamoto va aprendre a patinar en skateparks de Nara.
| « | La forma i la velocitat com enllaça els seus trucs fa bo de mirar. M'atreviria a dir que poca gent podria fer-ho d'aquesta manera si ho provés. Isamu és un dels skaters freestyle més impressionants de la seva generació. | » |
| — Rodney Mullen |||

## Referències

* ↑ Hendrikx, Eric. «Watch Japanese Skateboarding Prodigy Isamu Yamamoto's Breathtaking Film» (en anglès). Rolling Stone, 30-05-2017. [Consulta: 17 octubre 2019].
* ↑ FINEPLAY. «Skateboarder Isamu Yamamoto shows off his transcendental techniques». Kyodo News+. [Consulta: 17 octubre 2019].
* ↑ «Skateboarders set up in Cloverdale for world-renowned freestyle competition» (en anglès). Cloverdale Reporter, 17-05-2019. [Consulta: 17 octubre 2019].
* ↑ Dator, James. «Free Skating is the best extreme sport you probably haven't heard of» (en anglès). SBNation.com, 16-11-2016. [Consulta: 17 octubre 2019].
* ↑ (en anglès) , 18-05-2016.
* ↑ «‘It’s a game changer’: 15-year-old wins professional skateboarding contest on two skateboards» (en anglès). Surrey Now-Leader, 20-05-2019. [Consulta: 17 octubre 2019].
* ↑ «‘It’s a game changer’: 15-year-old wins pro skateboarding contest on two skateboards» (en anglès). Terrace Standard, 21-05-2019. [Consulta: 17 octubre 2019].
* ↑ «Skateboarders head to Cloverdale for world-renowned freestyle competition» (en anglès). Surrey Now-Leader, 29-04-2019. [Consulta: 17 octubre 2019].
* ↑ 2 maig 1, Stuart Derdeyn Updated:. «LIVE: Skateboarders ride high at Cloverdale Rodeo and Country Fair | Vancouver Sun» (en anglès), 09-05-2018. [Consulta: 17 octubre 2019].
* 1 2 «Skateboarding - No Olympic stage for Japanese prodigy to showcase skills» (en anglès). Reuters, 08-06-2018.

## Enllaços externs

* ISAMU: a short film (Brett Novak, 2017)
# Isanti

Isanti és una població dels Estats Units a l'estat de Minnesota. Segons el cens del tenia 2.324 habitants.

## Demografia

Segons el cens del 2000, Isanti tenia 2.324 habitants, 816 habitatges, i 576 famílies. La densitat de població era de 423,3 habitants per km².
Dels 816 habitatges en un 48,7% hi vivien nens de menys de 18 anys, en un 49,6% hi vivien parelles casades, en un 16,2% dones solteres, i en un 29,3% no eren unitats familiars. En el 22,8% dels habitatges hi vivien persones soles el 8,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,84 i el nombre mitjà de persones que vivien en cada família era de 3,31.
Per edats la població es repartia de la següent manera: un 35,8% tenia menys de 18 anys, un 9,6% entre 18 i 24, un 35,3% entre 25 i 44, un 11,8% de 45 a 60 i un 7,6% 65 anys o més.
L'edat mediana era de 28 anys. Per cada 100 dones de 18 o més anys hi havia 85,5 homes.
La renda mediana per habitatge era de 43.587 $ i la renda mediana per família de 46.842 $. Els homes tenien una renda mediana de 35.590 $ mentre que les dones 25.081 $. La renda per capita de la població era de 16.662 $. Entorn del 7,9% de les famílies i el 8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Isanti». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Isanti». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Isana

Isana fou una província d'Assíria de situació incerta. Simo Parpola considera que existeix des del 830 i la situa a Síria, però a l'anomenat Helsinki atlas (2001) se la situa a la vora del Tigris, a la riba esquerra, a la confluència amb el Gran Zab.
A la llista d'epònims apareix esmentada diverses vegades:
* 884 aC/830 aC Durant el període epònim de Nergal-ilaya, governador d'Isana, campanya contra Urartu
* 871 aC/817 aC Durant el període epònim de Nergal-ilaya, governador d'Isana, campanya contra Tila
* 844 aC/790 aC Durant el període epònim de Šep-Šamaš, governador d'Isana, campanya contrat Itu'a.
* 812 aC/758 aC Durant el període epònim d'Ana-bêli-taklak, governador d'Isana, campanya contra Guzana; pau a la terra.
* 700 aC Durant el període epònim de Mitunu (Metunu), governador d'Isana, Aššur-nadin-šumi, fill de Sennàquerib, va esdevenir rei de Babilònia en el palau, a la ciutat.

## Notes

* ↑ Assyrian identity in ancient times and Today, per Simo Parpola.
* ↑ Atles, per Parpola i Porter
* ↑ Les dues dates són seguint les diverses cronologies; la segona és la més acceptada

## Enllaços externs

* http://www.livius.org/li-ln/limmu/limmu_1.html,
* http://www.livius.org/li-ln/limmu/limmu_1b.html Arxivat 2016-07-03 a Wayback Machine.
* http://www.livius.org/li-ln/limmu/limmu_1c.html Arxivat 2016-11-14 a Wayback Machine.
* "The Assyrian eponym canon; containing translations of the documents, and an account of the evidence, on the comparative chronology of the Assyrian and Jewish kingdoms, from the death of Solomon to Nebuchadnezzar", per George Smith, text complet
# Mercè Montalà

Mercè Montalà (Barcelona, 31 d'agost de 1958) és una actriu de teatre, televisió i doblatge catalana.
Després d'estudiar interpretació, va donar els seus primers passos en el món del teatre i l'any 1974 va representar la seva primera obra La casa de los balcones. Després de passar per MK3 Ràdio i de fer diversos cursos, l'any 1987 va arribar al camp del doblatge. Després d'interpretar onze petits papers, el seu primer paper protagonista va arribar a la pel·lícula Connexió tequila (1988), posant la veu de Michelle Pfeiffer, a qui també va doblar en pel·lícules com Stardust.
Des d'aleshores, ha tingut l'oportunitat de doblar actrius de l'escena cinematogràfica internacional en català i en castellà com Emma Thompson, Annette Bening (per exemple a Coneixent la Julia i La gavina), Sharon Stone (a Instint bàsic), Uma Thurman (Pulp Fiction) Catherine Zeta-Jones o Julia Roberts, a la que més ha doblat. A Roberts, la va doblar per primera vegada, a Magnòlies d'acer i llavors a Pretty Woman, La boda del meu millor amic, Erin Brockovich i Duplicity, entre moltes altres. També ha posat veu a Meryl Streep a Mamma Mia! i Els arxius del Pentàgon. Ha rebut diversos premis, el més rellevant és el premi Take a la millor actriu de doblatge l'any 2019. A banda del doblatge de sèries i pel·lícules, ha locutat diverses campanyes publicitàries.
Al teatre, ha aparegut en muntatges com Un fràgil equilibri, d'Edward Albee (dirigida per Mario Gas) o L'habitació de Verònica, d'Ira Levin (dirigida per Héctor Claramunt). A televisió ha fet papers a sèries com El Príncipe, La duquesa II, Sé quién eres i sèries de TV3 com El cor de la ciutat (on interpretava el personatge d'Àngela Monfort), Nissaga de poder (fent de Lídia Turó), Secrets de família, Estació d’enllaç i Com si fos ahir.
És la mare de la també actriu Irene Montalà.

## Referències

* ↑ «Mercè Montalà» (en castellà). La Vanguardia. [Consulta: 1r novembre 2022].
* ↑ Salvà, Bernat «Rostres del doblatge». El Punt Avui, 05-10-2011 [Consulta: 21 gener 2023].
* 1 2 3 4 5 6 7 8 «La Vermella - Mercè Montalà, la veu de Julia Roberts, Michelle Pfeiffer i Emma Thompson». Catalunya Ràdio, 13-12-2022. [Consulta: 14 desembre 2022].
* ↑ Berengueras, Teresa «“Vaig començar a doblar Julia Roberts en la seva segona pel·lícula”». El Punt Avui, 31-12-2018 [Consulta: 1r novembre 2022].
* ↑ «Mercè Montalà, Premio TAKE a Mejor Actriz de doblaje» (en castellà). Paper Street, 14-02-2019. [Consulta: 1r novembre 2022].
* 1 2 «Mercè Montalà». Entre Acte. [Consulta: 1r novembre 2022].
* ↑ «L’actriu i dobladora Mercè Montalà, pregonera de la Festa Major 2015». L'independent de Gràcia, 17-07-2015. [Consulta: 1r novembre 2022].
* ↑ Escales, Carme «Mercè Montalà, actriz: «Vivir en la calle de la Llibertat me parecía maravilloso»» (en castellà). El Periódico de Catalunya [Barcelona], 14-07-2015 [Consulta: 14 desembre 2022].

## Enllaços externs

* Fitxa a eldoblatge.com
# Shady Grove (comtat de Pawnee)

Shady Grove és un poble del comtat de Pawnee, a l'estat d'Oklahoma, als Estats Units d'Amèrica.

## Demografia

Segons el cens dels Estats Units del 2000 Shady Grove tenia 44 habitants, 18 habitatges, i 14 famílies. La densitat de població era de 849,4 habitants per km².
Dels 18 habitatges en un 33,3% hi vivien nens de menys de 18 anys, en un 50% hi vivien parelles casades, en un 22,2% dones solteres, i en un 16,7% no eren unitats familiars. En l'11,1% dels habitatges hi vivien persones soles el 5,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 2,67.
Per edats la població es repartia de la següent manera: un 29,5% tenia menys de 18 anys, un 6,8% entre 18 i 24, un 20,5% entre 25 i 44, un 29,5% de 45 a 60 i un 13,6% 65 anys o més.
L'edat mediana era de 38 anys. Per cada 100 dones de 18 o més anys hi havia 93,8 homes.
La renda mediana per habitatge era de 32.500 $ i la renda mediana per família de 50.625 $. Els homes tenien una renda mediana de 46.250 $ mentre que les dones 40.625 $. La renda per capita de la població era de 23.688 $. Cap de les famílies i el 9,1% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Shady Grove». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Shady Grove». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].